google/wiki40b huggingface dataset:
Nattsong og andre forteljingar

Nattsong og andre forteljingar er ei samling noveller og andre prosatekster av Kjartan Hatløy. Samlinga kom ut på Oktober forlag i 2002, og inneholder 16 tekster over 109 sider.
Den er lyrikeren Hatløys hittil eneste prosabok. Hatløy skriver her en sterkt lyrisk prosa med vekt på å skildre stemninger og sansninger. Som ramme for handlinga står et vestnorsk fjordlandskap som godt kan være forfatterens heimbygd Hyllestad i Ytre Sogn. Også i prosaen viser Hatløy sans for de rytmiske og lydlige sidene ved språket.
«Forelska vatn» har som hovedperson en mann som brått forelsker seg i ei jente på en fest, og som får oppleve at følelsene blir gjengjeldt. Hatløy viser hvordan forelskelsen løfter et jordnært menneske til et høgere stemningsleie. Det første egentlige møtet skjer da også på en fjelltopp høgt over bygda og fjorden. Like vellykka er ikke møtet mellom han og henne i «Svart elv». De danser en dans på en kongress i Humanetisk forbund, bestemmer seg for å gjøre et forsøk seinere, og tar inn på hotell.
«Ein son» ror ut på fjorden for å minnes en avdød far. Et særlig levende minne er en gang han som gutt fulgte med faren på fiske, og synet av fangsten av sølvglinsende fisk som et tegn fra dypet satte han i en ekstatisk tilstand. Faren, som var mer horisontalt orientert mot fiskemed og det praktiske liv, forstod aldri sønnens opphisselse. Nå sitter faren livaktig død for sønnens blikk i bakskuten på båten, og blir til slutt plassert på ei fjellhylle med utsikt over fjorden.
«Nattsong» er tanker i søvnløse netter, eller helst en tilstand mellom drøm og oppvåkning like før morgen. Den drømmende oppsøkes av mange slags vesen og instanser; en gud, en hval, mørket, «dei» og – kanskje mest betydningsfullt – «ho». Selv pendler han mellom å være lemlesta og paralysert og psykisk samla i lignelse av en blå fugl. «Ho» er tydeligvis et minne om noe godt som ikke lenger er. «Nattsong» er en poetisk, utfordrende og hemmelighetsfull tekst.
«Til frisør» er samlingas mest humoristiske tekst. Den skildrer noe så dagligdags som et besøk hos frisøren på en frisk og original måte. Frisk og original er også den erotiske novella «Dame i svart». «Å» er en kort kjærlighetsnovelle som utelukkende består av replikker, og kan slik sett likne på noen av Johan Borgens Noveller om kjærlighet.
I «Verft» viser Hatløy at han kan dikte om industriarbeid på en overbevisende måte uten å henfalle til velkjent sosialrealisme. «Vere Johanna» skildrer alderdom, sjukdom og tunge omsorgsplikter med innlevelse.
I tillegg inneholder samlinga flere korte tekster som i noen tilfeller befinner seg i grenselandet mot prosadikt.
Dromedartannspinner

Utseende

En middelsstor (vingespenn 35 – 48 mm), mørk spinner med avlange vinger. Kroppen er tykk og mer eller mindre sylindrisk. Antennene er fjærformede hos hannen, nesten trådformede hos hunnen. Kroppen er grå, med en klokkeformet, mørk tegning på brystet. Forvingen er nærmest oval, uten klart avsatte hjørner. Den er mørkt brungrå, med en lys flekk ved roten og to smale, bølgete, lyse tverstriper, mellom disse en lys flekk med en rødlig strek i midten. Vingene har også en del rustrøde skjell spredt utover. Ved forvingens bakkant litt innenfor midten er det en «tann» av avlange skjell som stikker opp på ryggsiden når spinneren sitter i hvilestilling. Bakvingen er grå, gjerne litt mørkere ved bakkanten. Larven er naken, gulgrønn til rødbrun med en brun ryggstripe og brun buk. Den har markerte pukler på ryggen av fjerde, femte, sjette, sjuende og nestsiste kroppsledd. Den sitter gjerne i en S-formet stilling med fram- og bakenden og de midterste leddene løftet fra underlaget – dette er typisk for slekten Notodonta.

Levevis

Dromedartannspinneren finnes i mange forskjellige habitater, både i skog og mer åpne områder. Larvene lever på busker og trær i pilefamilien (Salicaceae) og bjørkefamilien (Betulaceae), i Norge sørlig på bjørk (Betula spp.), or (Alnus spp.), vier (Salix spp.) og osp (Populus tremula). De voksne spinnerne flyr om natten og kan gjerne finnes gjennom det meste av sommeren. Lengst i sør i Skandinavia kan denne arten trolig ha tre generasjoner per år, mer vanlig to, lengst i nord bare én generasjon per år som flyr i juni – juli. Hunnen legger 150 – 250 egg enkeltvis på undersiden av bladene til vertsplantene. Larvene spiser bladene fra roten utover og etterlater seg bare midtnerven.

Utbredelse

Arten forekommer i Europa og videre østover til området rundt Bajkalsjøen. I Norge forekommer den over praktisk talt hele landet, unntatt i høyfjellet, men forkomsten i Nord-Norge synest å være spredt og lokal.
Idrettslaget Imås

Idrettslaget Imås (stiftet 12. oktober 1932) er en idrettsklubb i Grimstad. Imås driver idretter som fotball, håndball, bordtennis, orientering, langrenn, barneidrett, og idrett for psykisk utviklingshemmede.
Imås' herrelag ligger i 4. divisjon i norsk fotball.
Nedre Romerike Cheerleading Tigers

Nedre Romerike Cheerleading Tigers eller NRC Tigers er en norsk cheerleading-klubb, opprettet 1. november 2001. Etter ti års drift oppgir klubben selv at den er «Norges største».
NRC Tigers deltok i sitt første NM i 2002. De første årene deltok også klubben som cheerleadere på kampene til LSK fotball og for Nit-Hak Håndballklubb. Klubben har blant annet deltatt på Topp20 på Rådhusplassen i Oslo, ved NRJ in the park under Norway Cup, Idrettsgallaen 2005 og Interstate hiphop festival i Oslo i 2004.
I 2011 har klubben lag for alle aldre og nivåer, både junior, senior og peewee cheerlag. Klubben har i dag over 500 utøvere fra hele Romerike og Oslo, fordelt på 12 lag.
Kjemisk symbol

Et kjemisk symbol er en forkortelse for navnet til et grunnstoff. Symbolet er på en eller to bokstaver, ofte fra det greske eller latinske navnet. Gull med det kjemiske symbolet Au (etter latin aurum) er et eksempel på dette. Noen kunstig fremstilte grunnstoff har midlertidige symboler med tre bokstaver.
Den første bokstaven i symbolet er alltid stor, den andre liten. Co (kobolt) er et grunnstoff, men CO (karbonmonoksid) er en kjemisk forbindelse.
Kjemiske symbol er vist i periodesystemet, og blir brukt i kjemiske formler og reaksjonsligninger.
Roller derby

Roller derby er en kontaktsport som utøves på rulleskøyter. Sporten går ut på at utøverne, oppdelt i to lag, kjører på en oval innendørsbane og poeng deles ut til en spiller som kjører forbi hvert medlem av motstanderlaget. Laget med flest poeng ved kampens slutt har vunnet.
Roller derby er hovedsakelig en kvinnesport, og er internasjonalt organisert i Women's Flat Track Derby Association.

Regler

En match varer sammenlagt 60 minutter, og er inndelt i to 30-minutters omganger. Omgangene er inndelt i flere jams som kan vare i maks to minutter med 30 sekunders mellomrom.
Laget består av spillere som er inndelt slik: en pivotblocker, tre blockere og en jammer. Hver jam begynner med at blockerne starter i en klynge ved pivotlinjen etter et tegn fra dommeren. Disse utgjør packen.
Etter at alle i packen har passert pivotlinjen, blåser dommeren to signaler og jammerne får starte. Jammernes første oppgave er å prøve å trenge seg gjennom motstanderens lag. Blockernes oppgave er å hjelpe fram sin egen jammer gjennom packen samt å forhindre motstanderens jammer i å komme seg forbi. Dette gjøres med lovlige taklinger. Den jammeren som først lykkes i å komme seg gjennom motstanderens blockere kalles lead jammer. Denne har rett til å avbryte jammen med å plassere begge hendene på hofta. Jammern skal nå prøve å komme seg forbi så mange motstanderblokkere som mulig. For hver motstandsblocker jammeren kommer seg forbi gir et poeng. Når leadjammeren markerer hendene på hoftene eller når to minutter har gått, er jammen slutt.
Tore Bergstøl

Oppvekst og virke

Tore Bergstøls barndom var preget av farens tidlige død og familiens vanskelige økonomi etter en konkurs.
Bergstøl valgte lærerutdannelse som livsvei: I 1906 gikk han ut fra lærerskolen i Kristiansand, og arbeidet som lærer i Konsmo i to år. Fra 1908 til 1911 var han lærer i Søgne. Han var lærer ved Buskerud folkehøgskole 1911 til 1912, deretter lærer ved Borge fortsettelsesskole fra 1912 til 1916, for så fylkesskolelærer ved Numedal fylkesskole fra 1916 til 1934.
I 1926 og 1930 utga han bøkene Atterljom, I og II : Folkeminne fraa smaadalane kring Lindesnes. Videre mottok han tre statsstipend til innsamling av mer folklore i Vest-Agder. Bergstøl samlet inn folkeminner i stor stil, fra rundt år 1900, og disse funnene er i dag en viktig del av Lindesnes Bygdemuseums historiske samlinger.
Brødrene Karhumäki

Niilo og Valto Karhumäki, også kjent som  Brødrene Karhumäki (Finsk: Veljekset Karhumäki), var finske luftfartspionerer, flyfabrikanter og  grunnleggere av et flyselskap.
De ble født i Multia. Niilo og Valto Karhumäki flyttet senere til Jyväskylä, hvor de grunnla sent 1924  et selskap som fikk navnet Veljekset Karhumäki som omfattet flygeropplæring, bygging og vedlikehold  av fly samt luftfotografering. For å lette samarbeidet med Finlands flyvåpen flyttet de hovedkontoret til Kuorevesi. Under andre verdenskrig  ble selskapet slått sammen med Valtion lentokonetehdas, en produsent av militære fly. Brødrene Karhumäki tegnet og konstruerte Karhumäki Karhu 48B, et en-motors fly som ble bygget i et mindre antall i løpet av 1950-årene.
I 1950, grunnla de Karhumäki Airways (Karair), et flyselskap som startet med å tilby ruteflyvning melom  finske byer, og senere charterflyvninger feriestedet langs Middelhavet. 1963, sikret Aero O/Y (dagens  Finnair) seg aksjemajoriteten  og i 1998 ble selskapet en intergrert del av Finnair.
Brødrene er blitt beæret med et monument  Lentäjäveljestenaukio (som kan oversettes med Pilot-brødrenes plass) i Halli.
Nanded

Demografi

Ved folketellingen i 2001 hadde Nanded 430 733 innbyggere, hvorav 224 766 var menn og 205 832 var kvinner. Antallet barn i byen under seks års alder var 64 229, derunder 33 242 gutter und 30 987 jenter. Det var 300 847 lesekyndige i byen på det tidspunktet; 171 489 menn og 129 358 kvinner. 
Nanded er typisk, middels stor by i Maharashtra. Men på grunn av byens beliggenhet og historie, har den en annerledes sammensetning av folk og religioner. Majoriteten av folket (55 %) snakker marathi. Omtrent 35 % av befolkningen er muslimer og snakker en deccan-versjon av urdu. Mellom 5 og 10 % av befolkningen er punjabi og hinditalende sikher. Det finnes også en betydelig antall telugutalere. 
Nanded er hjemmet til en rekke forskjellige folkegrupper som har flyttet fra andre deler av India. De fleste forretningene her drives av folkegruppen marwari (fra Rajastan). Byen har gujarati (hinduer) og bohra (muslimer), sindhi, punjabi (sikher), tamilsk, kannada og sørindisk-kristne minoriteter. Som et resultat av denne blandingen, snakker Nandeds befolkning en dialekt av marathi og hyderabadi, i tillegg til det offisielle pråket marathi.
Hans Lipperhey

Hans Lipperhey (eller Jan Lipperhey, Hans Lippershey, Johannes Lipperhey, Hans Lippersheim, Hans Laprey; født ca. 1570 i Wesel i det som nå er Tyskland; død i september 1619 i Middelburg) var en tysk-nederlandsk brillemaker som oppfant teleskopet.
Lipperhey flyttet i 1594 til Middelburg i dagens nederlandske provins Zeeland og slo seg ned der som brillemaker. I oktober 1608 fremla han som patentsøknad for Zeelands råd et instrument for å se ting i det fjerne, og fikk i oppdrag om å sette det i produksjon. Det kom på markedet senere samme år, og allerede i 1609 var Lipperheys kikkert, kalt teleskop, i salg også i Paris. Det kunne forstørre tre ganger (3x). 
Lippersheys patentsøknad nevnes såvidt vites for første gang mot slutten av en diplomatisk rapport fra en sendeferd til Holland fra Kongedømmet Siam sendt av den siamesiske kong Ekathotsarot: Ambassades du Roy de Siam envoyé à l'Excellence du Prince Maurice, arrive a La Haye, le 10. septembr. 1608). Denne diplomatiske rapport ble raskt kjent i store deler av Europa, noe som førte til eksperimenter blant andre forskere. Italieneren Paolo Sarpi, som, mottok rapporten i november 1608, satte i gang, likeså engelskmannen Thomas Harriot i 1609, likeså Galileo Galilei. Det var med en egen forbedret utgave av Lipperhey-teleskopet at Galileo Galilei kom til et gjennombrudd innen astronomien.
Lipperheys patentsøknad for sitt rør nådde imidlertid ikke frem. Grunnen var at han i oktober 1608 ikke (lenger) var den eneste som forstod seg på kunsten å bygge kikkerter. Men uansett fikk Lipperhey godt betalt for tegningene til sin oppfinnelse av den nederlandske regjering. Ved siden av Hans Lipperhey gjorde også Jacob Adriaanszon, kalt Metius av Alkmaar, og dessuten Zacharias Janssen, krav på å ha oppfunnet instrumentet.
Striden om hvem som var først ute med kikkerten ble første gang skildret i bokform i 1655. Boken het De vero telescopii inventore og var skrevet av av Pierre Borel. I denne boken er det også en avbildning av Lipperhey.
Reidar Stavseth

Familie og utdannelse

Han vokste opp i Trondheim som sønn av overlærer Julius August Stavseth og hustru Rikke Andreasdatter Thorland, fra Lauga og Torland i Nærøy. Han tok artium ved Trondheim katedralskole i 1927, statsøkonomisk eksamen ved Det Kongelige Frederiks Universitet i 1929 og ett semester ved NTH. Han giftet seg i 1939 med Ragnhild Julie Eik fra Borre i Vestfold. De ble foreldre til journalist og Høyre-politiker Gunnar Stavseth.

Journalistisk og politisk arbeid

Han var ansatt som sekretær for Trondhjems riksmålsforening før han ble redaktør i Finnmarksposten i Hammerfest i 1930. Året etter ble han redaktør i Namdalens Folkeblad i Namsos og Rørvik, og ledet Namsos Unge Høyre 1932–1934. Han utgav også den kortlivede Innherreds Avis i Steinkjer 1933–1934. Deretter var han redaktør i Møre Dagblad i Kristiansund 1934–1935. Fra 1936 var han reisesekretær i Vestfold Unge Høyre i tre år. Ved utbruddet av den andre verdenskrig var han tilbake på Møre som formann i Ålesund Unge Høyre og redaktør i Aalesunds Avis, og «utgav denne som en av de siste frie aviser i Norge.»
Etter frigjøringen i 1945 ble han ansatt som sekretær i Unge Høyre og redaktør i medlemsbladet med samme navn. Året etter kom han til Bodø som fylkessekretær i Nordland Høyre og redaktør i Nordlandsposten. Stavseth var også formann i Bodø Høyre 1947–1949. Han var redaktør Fylkesavisen i Skien i noen år før han kom tilbake til hjembyen Trondheim som medredaktør i Adresseavisen i 1953. Han avsluttet sitt yrkesliv som avisens sjefredaktør 1969–1974. Han var formann i Sør-Trøndelag Høyre 1958–1962.
Stavseth var medlem av Høyres programkomité foran stortingsvalgene i 1945, 1961, 1965 og 1969. I pressens organisasjoner var han styremedlem i Norsk Redaktørforening 1953–1955 og 1959–1970 og medlem av Dagspressens Redaktør- og Utgiverutvalg (DRU) 1966–1970.
Han forestod en rekke utgivelser om lokal- og bedriftshistorie.
Driver (film)

Om filmen

Driver hadde 16 års aldersgrense da den gikk på norske kinoer.
Filmen var opprinnelig skrevet for Steve McQueen.
Ingen i filmen omtales med sitt virkelige navn.
Wide Awake

Wide Awake er debutalbumet til den britiske pop-sangeren Joe McElderry.
Albumet ble gitt ut digitalt 22. oktober 2010, med en fysisk utgivelse 25. oktober 2010.
Nordenskiöldsloppet 2019

Nordenskiöldsloppet 2019 var et langløp i langrenn som ble arrangert 30. mars 2019. Nordenskiöldsloppet går tur/retur Purkijaur - Kvikkjokk, og er 220 km langt.
Brno (stol)

Brno er en modernistisk cantilever- eller frisvingstol designet av Ludwig Mies van der Rohe i 1929–1930 for soverommet i Tugendhatvillaen i Brno, Tsjekkia. Stoltypen karakteriseres bl.a. ved at den er uten bakre ben, men at konstruksjonen oppebæres ved styrken i rammens materiale.
Leonard Cottrell

Liv og virke

Leonard Cottrell ble født i 1913 i Tettenhall i Wolverhampton som sønn av William og Beatrice Cottrell (født Tootell). Hans far inspirerte hans interesse for historie fra tidlig av, og i ungdomsskolen i Birmingham var han kun interessert i fagene historie og engelsk.
På 1930-tallet reiste Cottrell rundt om i England på sin motorsykkel for å besøke forhistoriske steinsirkler, gravhauger fra bronsealderen, og monumenter fra middelalderen og renessansen. På disse reisene ble han ofte fulgt av Doris Swain som han senere giftet seg med. Etter å ha skaffet seg erfaring med å skrive artikler om historiske emner for motormagasiner, skrev han sin første dokumentar for radiostasjonen BBC i 1937.
Av medisinske grunnet kom han ikke inn i det britiske flyvåpen under den andre verdenskrig, men ved hjelp av BBC (fra og med 1942) ble han i 1944 stasjonert ved Middelhavet på en av flyvåpenets baser som krigskorrespondent. Hans erfaringer fra dette ble grunnlaget for hans bok All Men are Neighbours (1947). Han var ansatt hos BBC fram til 1960 hvor han gikk av og flyttet til et hus med utsyn over utløpet til elven Kent i Westmoreland i Cumbria. Her skrev og bodde han for resten av sitt liv.
Hans bok om Hannibal, den store hærføreren fra Kartago som med stor framgang drev krig mot Roma, Hannibal: Enemy of Rome (1965), er bemerkelsesverdig i forfatterens forberedelser. Cottrell reiste den samme antatte ruten som Hannibal selv tok fra Den iberiske halvøya og over Alpene og ned i Podalen i nordlige Italia. Han la inn sine personlige funn fra sine undersøkelser i bokens fortelling.
Han var redaktør av Concise Encyclopaedia of Archaeology (1965).
Han giftet seg med Doris Swain før krigen, men ble skilt i 1962. Deretter giftet han seg med Diana Bonakis, kunstner og musiker og langt yngre enn ham selv, i 1965, men de ble skilt i 1998. Han hadde ingen barn i noen av ekteskapene. Leonard Cottrell døde den 6. oktober 1974.
Dickson Manufacturing Company

Dickson Manufacturing Company var en amerikansk produksjonsbedrift med 3 fabrikker i og nær Scranton, Pennsylvania. Selskapet ble grunnlagt i 1856 av Thomas Dickson, og var til å begynne med et mekanisk maskinverksted og jernstøperi. I løpet av årene ble flere mindre virksomheter i området kjøpt opp, og bedriften utvidet produktspekteret fra dampmaskiner, kjeler og utstyr til gruveindustrien til også å omfatte jernbanevogner og lokomotiver. På 1870- og 1880-tallet utvidet selskapet fabrikkene sine, og hadde god lønnsomhet. I 1901 ble Dickson Manufacturing Company med i stor-fusjonen sammen med 7 andre lokomotivfabrikker og dannet American Locomotive Company (Alco). I 1909 ble lokomotiv-fabrikken stengt og nedlagt etter å ha bygd omtrent 1 400 lokomotiver.
Additional member system

Additional Member System er et valgsystem der velgerne har to stemmer hver, og disse brukes til å velge representanter gjennom ulike valgsystemer. Som regel har velgerne i denne typen systemer én stemme i et forholdstallsvalg og én stemme i et flertallsvalg. Denne ordningen er ment å sikre både stabilitet, som er et typisk trekk ved flertallsvalg, og samtidig også sørge for at mindre partier blir representert.
Additional Member System brukes i flere store europeiske demokratier, blant annet i Storbritannia, Frankrike og Tyskland samt at Italia har brukt en modifisert utgave.
Additional Member System kan anses som en form for "Mixed Member proportional representation" som brukes bl.a. i Bolivia, Mexico, Lesoto, New Zealand og Ungarn.

Metode

Velgerne avgir to stemmer, èn til en lokal kandidat og èn til en regional kandidat. Den lokale kandidaten velges ved flertallsvalg mens de regionale velges ved hjelp av en proporssjonal valgordning der det tas hensyn til antallet lokale kandidater som ble valgt direkte, og et partis totalresultat blir da omtrent i henhold til oppslutningen.
I Skottland stemmer man på en kandidat i lokalvalget og et parti i regionalvalget. I Bayern går begge stemmene til kandidater, og i Baden-Württemberg går de regionale setene til de lokale kandidatene som var nest best i sine lokalvalg.
Torna Hällestad

Torna Hällestad er et tettsted i Lund kommune i Skåne län i Sverige. I 2010 hadde tettstedet 584 innbyggere.
Cappelenprisen

Cappelenprisen er en litteraturpris som deles ut av forlaget Cappelen til en eller flere av forlagets forfattere eller andre medarbeidere for fremragende litterær, kunstnerisk eller pedagogisk innsats. Prisen ble etablert i forbindelse med forlagets 150-årsjubileum i 1979. Siden opprettelsen har den blitt delt ut årlig, med noen unntak, etter innstilling fra forlagets administrasjon. Etter fusjonen med N. W. Damm & Søn, har ikke prisen blitt delt ut.
Kjærlighedens Komedie

Kjærlighedens Komedie. Komedie i tre Akter er et versedrama av Henrik Ibsen, sendt ut den 31. desember 1862 som Nytaarsgave til Illustreret Nyhedsblads Abonnenter for 1863. H.J. Jensen. Christiania 1862. Stykket hadde premiere på Christiania Theater 24. november 1873. 
I dramaet settes ekteskapet under debatt: Er det mulig for kjærligheten å overleve slike institusjoner som forlovelser og krav til god økonomi, forsørgelsesevne, og pakten de gifte inngår om evig troskap til døden skiller dem ad? Og mer spesifikt, kan diktergjerningens krav til ubunden frihet eksistere og trives innenfor rammene av et lykkelig familieliv? Kunst skapes enten ved forelskelsens inspirasjon, slik Falk, Styver og den unge Staamand var bevis for, eller gjennom sorg, forsakelse, smerte og tap, slik Jatgejr Skald hevder overfor Hertug Skule at har hjulpet ham selv til dikterdåd i Ibsens neste drama, Kongs-Emnerne.
Stykket ble påbegynt under arbeidstittelen «Svanhild» i 1860, men enkelte ideer som ledet til dramaet kan spores tilbake til sommeren 1858. Da det utkom ble stykket skandalisert, og teateret turte ikke sette opp stykket.

Sitater

Ifølge et dagboksnotat av politikeren Ludvig Daae uttalte teaterets styreformann, regjeringsadvokat Bernhard Dunker under et selskap hos Christian Birch-Reichenwald 5. januar 1863: «Ibsens nye Stykke maa for at kunne opføres, forkortes til det Halve, og dette er vanskeligt nok, navnligt fordi der ingen Handling er i det.»
Henrik Ibsen i brev til Peter Hansen 28. oktober 1870: «Denne bog gav anledning til megen snak i Norge; man blandede mine personlige forholde ind i diskutionen, og jeg tabte meget i det almindelige omdømme. Den eneste, som dengang billigede bogen, var min kone.»
Carolina-bassengene

Teorier

Dannelsen av disse «bassengene» er ikke helt klarlagt, men flere teorier har blitt fremlagt. Noen mener det er snakk om vinderosjon; andre mener det er et resultat av at grunnvannet har hevet seg, eller at jordoverflaten enkelte steder har sunket sammen; og noen tror det er en kombinasjon. Svakheten til disse teoriene er at de ikke forklarer hvorfor de alle peker samme vei, og hvorfor de nesten alle har en sandbank langs med den sørøstlige siden.
Andre mener det er snakk om en meteorittstorm, men det er ennå ikke funnet spor av meteoritter. Det er dog ikke lett etter radioaktive eller magnetiske partikler i dem, slik som i meteorittkrateret i Arizona. Det er påvist ved undersøkelser at det eksisterer magnetiske kjernepunkter i en rekke bassenger. Dette vil bety at meteorittene kan ha sunket ned i den myke jorden.
Arp 182

Arp 182, NGC 7674, Mrk 533 eller VV 343a er den største og mest lyssterke av fire galakser som utgjør Hickson 96. Galaksen ligger rundt 400 millioner lysår unna jorden i stjernebildet Pegasus. Den har en aktiv galaksekjerne og er en type 2 Seyfert-galakse. Den hører til i kategorien av lyssterke infrarøde galakser.
Porabka Zar vannkraftverk

Porabka Zar vannkraftverk er et vannkraftverk i Polen. Byggingen av kraftverket og demningene var ferdig i 1979. Installert vannkrafteffekt er 500 MW. Dette er et såkalt pumpekraftverk med et øvre og et nedre vannmagasin.
SCCA Pro Rally Championship

SCCA Pro Rally Championship er et rallymesterskap i regi av Sports Car Club of America (SCCA), og likner World Rally Championship i utførelse. Etter 2004-sesongen droppet SCCA ProRally-serien, og en ny organisasjon, Rally America tok over organisering og gjennomføring av mesterskapet.
Ero guro

Ero guro (エログロ ero-guro) er en littrær og artistisk bevegelse som hadde sitt opphav i Japan rundt 1930. Ero guro legger fokuset sitt på erotikk, seksuell korrupsjon og dekadanse. Selv om ero guro er en spesifikk bevegelse, så er flere deler av den å finne i japansk historie og kultur.
Selve begrepet er et wasei-eigo, et engelsk lånord. Ero kommer av erotic, mens gro kommer fra grotesque. I dette tilfellet viser gro-leddet til at ting er misformet, unaturlige eller fæle.